भूकंप : अब तक 130 की मौत  
रविवार को आए भूकंप में अब तक कुल 130 लोगों की मौत हो चुकी है। अकेले सिक्किम में 68 लोग मारे गए हैं।
रविवार को आए भूकंप में अब तक कुल 130 लोगों की मौत हो चुकी है। अकेले सिक्किम में 68 लोग मारे गए हैं। हालात का जायजा लेने के लिए राहुल गांधी ने दौरा किया है।  सिक्किम के दूरदराज़ के इलाकों तक जैसे-जैसे बचाव टीमें पहुंच रही हैं भूकंप से मची तबाही की असली तस्वीर सामने आ रही है। अकेले सिक्किम में 68 लोगों की मौत हो चुकी है। भूकंप से लाखों करोड़ का नुकसान हुआ है। सिक्किम के मुख्यमंत्री पवन चामलिंग का कहना है कि भूकंप से उत्तरी सिक्किम में बिजली−पानी की सप्लाई बुरी तरह प्रभावित हुई है। भूकंप से हुई हुई तबाही से उबरने में महीनों लग जाएंगे।   राज्य सरकार ने मरने वालों के लिए 5 लाख और गंभीर रूप से घायलों के लिए 50 हज़ार रुपए का मुआवज़ा देने का ऐलान किया है। इधर राजधानी गैंगटोक से करीब 65 किलोमीटर दूर मंगन का रास्ता खुलने के बाद वहां राहत और बचाव का काम शुरू हो चुका है। सेना और बचावकर्मी मलबा हटाने और घायलों को अस्पताल पहुंचाने में जुटे हैं। इस ऑपरेशन में सेना के हेलीकॉप्टर भी जुटे हैं। सबसे ज्यादा प्रभावित चुंगथांग में आज 22 शव बरामद हुए हैं।